Konfliktåret 1775

Pågående kriger 
 Den amerikanske uavhengighetskrigen (1775-1783)
 Storbritannia på den ene siden
 De tretten koloniene, Frankrike med flere på den andre siden.
Den første anglo-maratha-krigen (1775-1782)
Det britiske ostindiske kompani på den ene siden
Marathariket på den andre siden.

 Opprør 
Pugatsjovopprøret, også kalt den russiske borgerkrig 1773–1775, begynte som et opprør blant Ural-kosakkene mot den russiske øvrighet. Den utviklet seg til en stor bondekrig under ledelse av Jemeljan Pugatsjov. 

Hendelser
19. april 1775–17. mars 1776: Beleiringen av Boston var åpningsfasen på den aktive amerikanske uavhengighetskrig.
10. mai: Erobringen av Fort Ticonderoga var en hendelse tidlig i den amerikanske uavhengighetskrigen. Ethan Allen og Benedict Arnold overrasket og fanget  den lille britiske garnisonen på Fort Ticonderoga. Kanoner som ble erobret på fortet ble etterpå dratt avgård og brukt til å befeste Dorchester Heights og bryte stillstanden i beleiringen av Boston
17. juni: Slaget ved Bunker Hill var en del av beleiringen av Boston i den amerikanske uavhengighetskrigen. Det er regnet av noen som det blodigste slaget i krigen. General Israel Putnam hadde ledelsen over de revolusjonære styrkene, og generalmajor William Howe ledet de britiske styrkene. Oberst William Prescott, de revolusjonæres nestkommanderende, er kjent som offiseren som sa: «Ikke skyt før dere ser det hvite i øynene deres!» 
21. august til 3. november: Beleiringen av Fort St. Jean var en beleiring utført av den amerikanske general Montgomery på den britiske byen og fortet Saint-Jean-sur-Richelieu under den amerikanske uavhengighetskrigen. 
Invasjonen av Canada var det første betydelige militære initiativet av USA under den amerikanske uavhengighetskrigen. To separate ekspedisjoner ble satt i gang som sluttet sammen styrkene og ble beseiret i slaget ved Quebec i desember 1775. Britene satte så i gang en motoffensiv i 1776 og drev amerikanerne tilbake til Fort Ticonderoga.
31. desember: Slaget ved Quebec var et forsøk  fra amerikanske revolusjonære, på å erobre den canadiske byen Québec og rekruttere fransk-canadisk støtte for den amerikanske uavhengighetskrigen.